**PLA D’ORGANITZACIÓ DE CENTRE**

**PER AL CURS 2021-2022**

**ESCOLA DE TÍRVIA**

**ZER Alt Pallars Sobirà**

**ÍNDEX**

* 1. INTRODUCCIÓ ........................................................................................................... 3
	2. CONTINGUT DEL PLA D’OBERTURA ..................................................................... 5

 2.1. [Diagnosi](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark16) .......................................................................................................... 5

 2.2. [Organització dels grups estables](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark17) .................................................................... 6

 2.3. [Criteris organitzatius dels recursos per a l’atenció de l’alumnat amb necessitat específica de suport educatiu](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark18) ................................................................................ 6

 2.4. Mesures de protecció ..................................................................................... 7

 2.5. [Organització i gestió de les entrades i sortides](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark19) ............................................ 12

 2.6. [Organització de l’espai d’esbarjo](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark20) ................................................................... 12

 2.7. [Relació amb la comunitat educativa](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark21) .............................................................. 12

 2.8. [Servei de menjador](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark22) ........................................................................................ 13

 2.9. [Pla de ventilació, neteja](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark23) i desinfecció............................................................. 14

 2.10. [Extraescolars](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark25) ............................................................................................... 15

 2.11. [Activitats complementàries](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark26) ........................................................................... 15

 2.12. Participació de les famílies al centre .............................................................16

 2.13. [Reunions dels òrgans unipersonals i col·lectius de coordinació i govern](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark27).....17

 2.14. [Pla d’actuació en cas de detectar un possible cas de COVID-19](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark28) ................. 17

 2.15. [Seguiment del pla](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark29) ......................................................................................... 19

 **3. CONCRECIONS PER A L’EDUCACIÓ INFANTIL** ................................................................... 19

3.1. Pla d’acollida de l’alumnat ............................................................................. 19

 3.2. Pla de treball del centre educatiu en confinament ......................................... 20

 **4.** [**CONCRECIONS**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark33) **PER A L’EDUCACIÓ PRIMÀRIA** .......................................................... 20

 4.1. [Pla de treball del centre educatiu en confinament](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark34) .......................................... 20

 4.2. [Organització de la ZER](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark35) .....................................................................................22

**ANNEXOS** ..........................................................................................................................23

1. INTRODUCCIÓ

L'afrontament de la pandèmia per la covid-19 va implicar, en la majoria dels països, l'aplicació de mesures que van cercar contenir la transmissió del virus a través de la reducció dràstica de les interaccions socials, entre les quals, en un primer moment, el tancament de les escoles, el 12 de març de 2020. En aquell moment es desconeixia l'impacte de la malaltia en infants i adolescents i la seva influència en la cadena de transmissió, i es pensava que podien tenir un paper important en aquesta transmissió com passa, per exemple, amb la transmissió de la grip.

L'obertura de les escoles, un cop passada la primera onada, va ser alhora una necessitat i un repte. El confinament perllongat i la mateixa pandèmia han tingut diversos efectes sobre la salut dels infants i adolescents, tant físicament com emocionalment. Aquests efectes han estat més elevats en aquells alumnes de nivell socioeconòmic més desafavorit o en aquells que tenen alguna dificultat d'aprenentatge, així com en aquells que han patit la malaltia greu en alguns dels seus familiars o coneguts.

Com ha exposat la UNICEF, l'educació és una part essencial de la recuperació en una crisi: aporta normalitat, un sentit de la rutina, coneixements i habilitats necessàries per al desenvolupament, protecció en casos d'especial vulnerabilitat social i econòmica, i serveix de pont per salvar les diferents bretxes socials, econòmiques i educatives a què s'enfronta part de la població. Per aquest motiu, s'han mantingut i cal mantenir els centres educatius oberts i garantir, tant com sigui possible, la presencialitat de l'alumnat.

El curs 2020-2021 es va organitzar per tal de garantir el dret a l'educació i la protecció dels infants i adolescents amb la màxima normalitat possible. El marc és un sistema educatiu inclusiu, que té la finalitat d'afavorir el desenvolupament personal i social de tot l'alumnat, mitjançant l'activitat educativa adreçada a atendre la diversitat i l'assoliment d'una igualtat d'oportunitats i d'accessibilitat.

La continuïtat de la situació de crisi sanitària ha fet necessària l'aplicació continuada d'una sèrie de mesures que canvien de manera notable el funcionament de la societat i també del sistema educatiu. Responsables, famílies, persones educadores i la resta del personal de les escoles s'han involucrat i s'han compromès per garantir els dos grans pilars per fer front a la pandèmia: les **mesures de protecció** i la **traçabilitat**. El sistema de salut s'ha bolcat en el diagnòstic precoç de la malaltia i l'àgil estudi dels contactes estrets, aplicant totes les mesures epidemiològiques que han estat necessàries.

L'obertura d'escoles s'ha fet tenint en compte les dades d'incidència de la malaltia i sempre d'acord amb les activitats permeses segons la situació sanitària de la pandèmia i la normativa existent.

Les famílies i l'alumnat han rebut informació de les mesures adoptades a l'escola en relació amb la prevenció i control de la covid-19.

La inesperada expansió del SARS-CoV-2 arreu del món i les enormes conseqüències que deixa al seu pas obren un nou escenari on s'acumulen els aprenentatges i les incerteses. S'ha après el comportament d'aquest virus setmana a setmana i ha calgut posar en pràctica mesures que, fins fa un temps, ni tan sols s'haurien imaginat.

Amb la cinquena onada hem tingut un nou repte, que ha estat la variant delta del SARS-CoV-2, molt més contagiosa, de manera que ha donat lloc a una disseminació ràpida i important de casos. D'altra banda, també hi ha un percentatge important de població vacunada i la possibilitat de vacunació per tota la població de 12 anys o més.

L’objectiu d’aquest Pla d’Organització de Centre, és un any més, establir les bases perquè el curs 2021-2022 es pugui dur a terme amb les màximes garanties, que busquen l'equilibri entre la protecció de la salut de les persones al centres educatiu, la gestió correcta de la pandèmia i el dret de tots els infants i joves a una educació de qualitat.

1. CONTINGUT DEL PLA D’OBERTURA
	1. [**Diagnosi**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark16).

Sota el lema *Escoles obertes, escoles segures*, el curs 2020-2021, els departaments d'Educació i Salut van aplicar amb eficàcia un seguit de protocols, que van donar com a resultat un balanç molt positiu de l'impacte que va tenir la covid-19 als centres educatius.

El balanç general del curs escolar 2020-2021 a l’escola, és positiu en quan a presencialitat ja que vam garantir-la seguint les mesures sanitàries establertes per part de tota la comunitat educativa. Només en alguns casos i en poques ocasions, la presencialitat d’un 42,85% d’alumnes va quedar reduïda per motius d’aïllament com a mesura de prevenció i seguretat.

El curs passat vam acordar a nivell de ZER treballar amb el Gsuite i el *Classroom*, com a únic entorn virtual d’aprenentatge, tant a l’aula com a casa en cas d’un possible confinament.

L’alumnat que va estar aïllat puntualment a casa, va rebre un acompanyament emocional i es va fer un seguiment a través de videotrucades, fet que es valora positivament ja que es va mantenir el contacte i la comunicació amb els nens.

A més, el Departament va dotar de MIFI’s per a l’alumnat de Cicle Superior, per garantir la connexió en les tasques escolars en cas d’un possible confinament.

Com a escola es fa una bona valoració del curs 2020-2021, tenint en compte que es van assolir els objectius proposats, com eren mantenir el centre educatiu obert i garantir la presencialitat de l'alumnat. Davant els resultats, podem afirmar que vam seguir correctament les mesures de protecció establertes, com l’ús correcte de la mascareta i la ventilació.

La campanya de vacunació i l'evolució de les dades epidemiològiques obren un escenari diferent per al curs 2021-2022. Tot i això, mentre no s'obtingui la immunitat de grup, caldrà mantenir mesures de protecció i prevenció per evitar noves onades.

* 1. **Organització dels grups estables**

|  |  |  |  |  |  |
| --- | --- | --- | --- | --- | --- |
| **Grup** | **Nombre alumnes** | **Professorat estable** | **Mestres itinerants** | **Personal atenció educativa** | **Espai grup** |
| 1 grupFormat per infants des de P3 fins a 6è  | 8 | 1 tutora | 3 (música, anglès i ed. física) + 1 (religió) | 2 (ed. especial i monitora de suport) | Aula  |

* 1. [**Criteris organitzatius dels recursos per a l’atenció de l’alumnat amb necessitat específica de suport educatiu**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark18).

El període de confinament va tenir efectes desiguals en els diferents grups de població. Sovint, les persones pertanyents a col·lectius de major vulnerabilitat, van patir —o n'estan patint— les conseqüències d'una manera més acusada. L'assistència al centre permet una socialització dels infants i adolescents que té un gran valor. El tancament de les escoles va fer palesa la bretxa digital i cognitiva existent entre alumnes.

Durant el confinament es va fer un especial acompanyament i seguiment de l’alumnat amb necessitat específica de suport educatiu mitjançant videotrucades individuals. Ens vam coordinar amb la mestra d’educació especial per facilitar propostes i recursos al mateix alumnat.

El curs 2020-2021, vam treballar amb l’alumnat dins del grup estable conjuntament amb el suport de la mestra d’educació especial i de la monitora de suport. Enguany seguirem treballant en la mateixa línia i també comptarem amb la col·laboració dels serveis externs del centre com ara el CREDA i l’EAP.

Per tot plegat, aquesta proposta garanteix la presencialitat sense renunciar a la seguretat d'alumnes i personal docent i no docent dels centres educatius.

* 1. **Mesures de protecció**

**Vigència**

Totes les mesures proposades seran vigents al llarg del curs escolar 2021-2022. No obstant això, aquestes mesures s'avaluaran i s'adaptaran en funció de l'evolució del context epidemiològic i dels avenços en el pla de vacunació i en la immunitat de grup.

**Distanciament físic**

La distància física interpersonal de seguretat, tant en espais tancats com a l'aire lliure, s'estableix en 1,5 metres, en general, amb l'equivalent a un espai de seguretat de 2,5 m2 per persona, i és exigible en qualsevol cas, excepte entre persones que tinguin un contacte proper molt habitual, com és el cas dels grups de convivència estables.

Per tant, en el nostre cas, no serà necessari requerir la distància física interpersonal de seguretat establerta en 1,5 metres (o la superfície equivalent de seguretat de 2,5 m2).

**Higiene de mans**

Es tracta d’una de les mesures més efectives per preservar la salut dels alumnes així com la del personal docent i no docent.

Haurem de requerir el rentat de mans en els infants:

* A l’arribada i a la sortida del centre educatiu,
* Abans i després dels àpats,
* Abans i després d’anar al lavabo
* Abans i després de les diferents activitats (també de la sortida al pati).

En el cas del personal que treballem al centre, el rentat de mans s’haurà de dura a terme:

* A l’arribada al centre, abans del contacte amb els infants,
* Abans i després d’entrar en contacte amb els aliments, dels àpats dels infants i dels propis,
* Abans i després d’acompanyar un infant al WC,
* Abans i després d’anar al WC,
* Abans i després de mocar un infant (amb mocadors d’un sol ús),
* Com a mínim una vegada cada 2 hores.

A l’escola disposem de 2 punts de rentat de mans, sabó amb dosificador i tovalloles d’un sol ús. En punts estratègics, com ara l’entrada de l’escola i a les dues aules, disposem de dispensadors de solució hidroalcohòlica per a ús del personal de l’escola.

Afavorirem mesures adaptades a l’edat de l’infant (vídeos, cançons...) per promoure el rentat de mans correcte i la seva importància.

Col·locarem pòsters i cartells informatius als punts de rentat de mans explicant els passos per a un correcte rentat de mans.

**Desinfecció del calçat**

 A l’entrada de l’edifici escolar disposem d’una catifa desinfectant per al calçat.

**Ús mascareta**

En funció de la immunitat assolida amb la vacunació, el context epidemiològic i la normativa vigent, l'ús de la mascareta per a l'inici del curs 2021-2022, per a l’alumnat d’educació infantil no és obligatòria i per a l’alumnat d’educació primària és obligatòria.

Durant l'esbarjo a l'exterior, com a grup de convivència estable, no és necessari l'ús de la mascareta. Els infants han de portar la mascareta posada fins al pati i, per tant, se l'han de treure un cop a l'exterior i desar-la adequadament.

Aquesta mesura pot ser susceptible de canvis al llarg del curs segons l'evolució de la pandèmia i l'augment dels percentatges de vacunació.

La mascareta indicada en l'àmbit educatiu és de tipus higiènic, en compliment de la norma UNE.

**Material escolar**

El material escolar que utilitzarem a l’hora de treballar (llapis, goma, colors, retoladors...) serà preferentment d’ús individual.

**Requisits d’accés al centre**

* **Absència de simptomatologia compatible amb la covid-19** (febre o febrícula per sobre de 37,5 ºC, tos, dificultat per respirar, mal de coll\*, refredat nasal\*, fatiga, dolors musculars i/o mal de cap, mal de panxa amb vòmits o diarrea, pèrdua d'olfacte o gust en infants grans i adolescents) **o amb qualsevol altre quadre infecciós**.
* No convivents o contacte estret amb positiu confirmat o simptomatologia compatible en els 10 dies anteriors.

\* Com que el mal de coll i el refredat nasal (amb o sense mocs) són molt habituals en els infants, només s'haurien de considerar símptomes potencials de covid-19 quan també hi ha febre o altres manifestacions de la llista de símptomes.

Els alumnes o el personal del centre educatiu que presentin simptomatologia compatible amb la covid-19 i hagin tingut una infecció confirmada per SARS-CoV-2 els 90 dies previs a l’aparició de la simptomatologia no s’han de considerar casos sospitosos de nou, tret que hi hagi prou indicis clínics que alertin d’una possible reinfecció.

Els infants o les persones adultes que es trobin en aïllament perquè han estat positius de covid-19 no poden anar al centre escolar.

Tampoc no hi poden anar les persones sense la pauta de vacunació completa i que no han passat la covid-19 en els darrers 6 mesos, o que es troben en alguna de les situacions següents:

* Estan a l’espera del resultat d’una PCR o d’una altra prova de diagnòstic molecular (excepte si ha estat un cribratge poblacional o un cribratge a tot el centre educatiu).
* Conviuen amb una persona diagnosticada de covid-19.
* Conviuen amb una persona que està a l’espera del resultat d’una PCR o d’una altra prova de diagnòstic molecular perquè són un cas sospitós (no si es tracta d’un contacte estret asimptomàtic o s’ha fet una PCR per a cribratge).
* Es troben en període de quarantena domiciliària perquè han estat identificades com a contacte estret d’alguna persona diagnosticada de covid-19.

Sí que poden anar al centre educatiu els contactes de contactes estrets; és a dir, els infants o professionals de l’àmbit educatiu que conviuen amb una persona que està fent quarantena perquè és contacte estret d’un cas positiu. Per exemple, els fills de docents en quarantena i també els germans d’alumnes en quarantena poden fer vida normal, a diferència dels convivents d’un cas positiu.

En cas que un alumne o alumna presenti una malaltia crònica d’elevada complexitat que pugui augmentar el risc de gravetat en cas de contraure la infecció per coronavirus SARSCoV-2, cal valorar conjuntament amb la família/tutor, d’una banda, i l’equip pediàtric, de l’altra, les implicacions que pot comportar reprendre l’activitat educativa presencialment al centre educatiu); en tot cas, s’ha de tenir present el seu estat vacunal si té 12 anys o més de 12.

**Control de símptomes**

Les famílies han de fer-se responsables de l’estat de salut dels seus fills i filles. A l’inici del curs signaran una declaració responsable a través del qual:

* Faran constar que són coneixedores de la situació actual de pandèmia amb el risc que això comporta i que, per tant, s’atendran a les mesures que puguin ser necessàries en cada moment.
* Es comprometen a no portar l’infant al centre educatiu en cas que presenti simptomatologia compatible amb la COVID-19 o l’hagi presentat en els darrers 10 dies i a comunicar-ho immediatament als responsables del centre educatiu per tal de poder prendre les mesures oportunes.

Les famílies disposaran d'una llista de comprovació de símptomes (vegeu l'annex). La família o, si escau, el mateix alumne o alumna, ha de comunicar al centre si ha presentat febre o algun altre símptoma.

Cada dia, pel matí i per la tarda, abans de les entrades al recinte escolar, mirarem la temperatura als infants.

**Material gràfic i cartells**

S’aportarà material gràfic i cartells, com el curs passat, tant a l’entrada al recinte escolar com a l’interior de l’escola per senyalitzar espais i fer recomanacions d’higiene i seguretat a la comunitat educativa.

* 1. [**Organització i gestió de les entrades i sortides**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark19).

El grup estable entrarà per la porta principal a l’edifici escolar de la forma habitual. L’altra porta al recinte escolar està permanentment tancada, és d’emergència i només es farà servir si hi ha la necessitat de sortir del recinte escolar.

Es recomana que pares i mares només accedeixin a l'interior del recinte escolar en el cas que ho indiquem el personal del centre, seguint totes les mesures de protecció establertes, utilitzant mascareta i sempre mantenint la distància de seguretat. En qualsevol cas, els adults que acompanyin els infants o joves han de ser els mínims possibles i han de complir rigorosament les mesures de distanciament físic de seguretat i ús de mascareta. Es recomana que aquestes persones estiguin vacunades amb la pauta completa.

En entrar al centre els alumnes s’hauran de rentar les mans amb gel hidroalcohòlic, mantenir la distància sanitària i portar la mascareta posada.

* 1. [**Organització de l’espai d’esbarjo**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark20).

L’espai i la sortida al pati es farà al lloc i de la manera habitual ja que només es tracta d’un grup estable.

* 1. [**Relació amb la comunitat educativa**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark21).
* Les mestres itinerants itineraran per les 5 escoles de la ZER mantenint les mesures de protecció, higiene i seguretat establertes en el contacte amb l’alumnat.
* Previsió de les sessions del consell escolar: Preferentment optarem, si la situació de la pandèmia ens ho permet, per la forma presencial, al pati de l’escola seguint les mesures de seguretat establertes.
* Previsió de les reunions amb les famílies: tenint en compte el baix nombre de famílies, es poden fer de forma presencial a l’escola respectant les mesures sanitàries.
* Procediment de difusió i informació del pla d’organització de les famílies:

S’enviarà per mitjà de correu electrònic

* Previsió per a l’organització de les reunions de tutoria amb les famílies. Es faran de forma presencial, sempre mantenint les mesures de seguretat.
* Procediment de comunicació amb les famílies: s’utilitzarà el correu electrònic i es faran videotrucades.
* En cas d’un altre possible confinament, les famílies comptaran amb el suport i col·laboració de la tutora per resoldre dubtes sobre l’ús de les eines digitals.
	1. [**Servei de menjador**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark22).

El servei de menjador de l’escola inclou l’àpat i les activitats posteriors fins a la represa de l’activitat escolar. L’empresa encarregada de la cuina és *Alessa Serunion* ubicada a Sort.

L’espai que s’utilitza pel menjador és la sala polivalent del poble, com el curs passat. Els usuaris del mateix grup estable seuran junts en una taula.

Garantirem el rentat de mans abans i després de l’àpat. El menjar el servirem en plats individuals, evitant compartir-lo (no posarem amanides, ni setrilleres, ni cistelles del pa al centre de la taula). L’aigua podrà estar en una gerra però és recomanable que sigui la monitora responsable qui la serveixi o bé un únic infant encarregat durant tot l’àpat.

Caldrà garantir les condicions de seguretat alimentària per al trasllat i servei dels aliments. No caldrà utilitzar elements isotèrmics.

Les activitats posteriors als àpats es realitzaran, preferiblement, a l’aire lliure. També s’utilitzarà el mateix espai del menjador segons les condicions meteorològiques ja que es tracta d’un sol grup estable. En aquest cas caldrà garantir la ventilació després de l’activitat.

Hem de garantir la neteja, la desinfecció i ventilació de l’espai abans i després de la seva utilització. L’Ajuntament i *Alessa* garantiran les mesures sanitàries oportunes.

* 1. [**Pla de ventilació, neteja**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark23) **i desinfecció.**

**La ventilació**

D'acord amb l'evidència científica més recent, la ventilaciónatural és una de les principals mesures de prevenció de contagis en espais interiors. Per això, seguirem curosament les orientacions de ventilació:

La ventilació serà creuada i contínua. Convé provocar fluxos d’aire creuats, obrint finestres i portes que es trobin oposades entre si per tal que corri l’aire, de manera que faci un escombrat de l’aire interior i es renovi amb l’aire exterior. Cal que aquestes finestres i portes estiguin obertes el màxim d’hores possibles.

Caldrà ventilarles aules i estances a partir del moment en què arribi l’alumnat, durant l’activitat lectiva i al final de la jornada. Al final de la jornada cal obrir totes les finestres i les portes de les aules com a mínim 30 minuts.

Durant els descansos i quan l’aula estigui buida cal fer ventilacions totals de 10 minuts per renovar bé l’aire. Un cop passat aquest temps, cal tancar i escalfar l’espai per millorar el confort tèrmic fins que retorni l’alumnat.

**Neteja i desinfecció**

La nova evidència mostra que la via de transmissió a través de les superfícies és molt menys rellevant del que s'havia considerat inicialment. Per aquest motiu, durant el curs 2021-2022 no serà necessària l'aplicació dels protocols de neteja establerts per al curs 2020-2021.

La neteja i la posterior desinfecció d'espais s'ha de fer amb una periodicitat diària al final de la jornada, procurant incidir més en aquelles superfícies de contacte habitual.

No és necessària la desinfecció d'espais dins l'horari lectiu tot i que es valora la importància d'incloure-la dins l'aprenentatge pedagògic d'ordre i neteja d'espais.

Es permet que els alumnes comparteixin materials portats de casa sempre que compleixin condicions d'higiene.

**Lavabos.** Cal que els lavabos estiguin permanentment ben ventilats mentre estiguin oberts a les persones usuàries.

L’Ajuntament, seguirà el Pla de neteja i desinfecció elaborat el curs passat. Així, l’empresa de neteja farà la neteja i desinfecció diària de l’escola i del pati.

**Gestió dels residus**

Els mocadors i tovalloles d’un sol ús utilitzats per l’assecat de mans o per a la higiene respiratòria es llençaran en contenidors en bosses amb tapa i pedal. El material d’higiene personal, com mascaretes, guants i altres residus personals d’higiene, es llençaran al contenidor de rebuig (contenidor gris).

En el cas que alguna persona presenti símptomes mentre està al centre, caldrà tancar en una bossa tot el material utilitzat a l’espai d’ús individual on s’ha aïllat a la persona i introduir aquesta bossa tancada en una segona bossa abans de dipositar-la amb la resta de residus tal i com s’ha indicat al paràgraf anterior.

* 1. [**Extraescolars**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark25)

L’escola organitza activitats extraescolars, juntament amb l’AMPA. De cara al setembre no sabem si s’oferiran activitats o no, en funció de les demandes de l’alumnat i de les diferents opcions a escollir. Des del Departament, recomana el seu inici a partir de l’octubre.

* 1. [**Activitats complementàries**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark26)

Les activitats programades en la programació general anual conjuntament amb les altres escoles de la ZER, així com també les activitats previstes dins del centre amb personal extern, s’han de valorar si es podran fer o no de cara el setembre.

* 1. **Participació de les famílies al centre**

**Reunions i entrevistes amb les famílies**

Les reunions amb les famílies, si les condicions meteorològiques ho permeten, seran a l’aire lliure. Caldrà mantenir la distància física recomanada, l'ús de la mascareta, i aplicar les mesures d'higiene i prevenció.

Si les reunions es fan en un espai tancat, caldrà que aquests siguin oberts i/o ventilats i s’hauran de complir les mesures sanitàries previstes. En aquests casos, cal limitar-ne la durada i garantir l'ús de la mascareta i la distància física recomanada de les persones assistents, i aplicar les mesures d'higiene i prevenció. És preferible que les persones participants a les reunions presencials estiguin vacunades amb la pauta completa.

Es prioritzaran les entrevistes en format virtual. Si la família o el professorat considera que per assolir l'objectiu de la trobada s'ha de fer presencial, cal garantir-ne les mesures sanitàries establertes en cada moment.

**Festes escolars**

Si les condicions meteorològiques ho permeten, les festes es faran en espais exteriors i es valorarà la participació de famílies evitant al màxim aglomeracions. En qualsevol cas, cal vetllar sempre per l'acompliment de les mesures sanitàries establertes per al moment pel que fa a la distància, l'ús de mascareta i les mesures d'higiene i prevenció. Es recomana que les persones participants estiguin vacunades amb la pauta completa.

* 1. [**Reunions dels òrgans unipersonals i col·lectius de coordinació i govern**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark27).

|  |  |  |  |
| --- | --- | --- | --- |
| Òrgans | Tipus de reunió | Format de la reunió | Periodicitat/ Temporització |
| Directores | Planificació | Telemàtica ó presencial | 1 al mes |
| Mestres de la ZER | Coordinació  | telemàtica | 2 al mes |
| Mestres de la ZER | Claustre | telemàtica | 1 al mes |
| Consell escolar de ZER | Presentació, aprovació, informació de diferents aspectes | telemàtica | 1 per trimestre |
| Consell escolar d’escola | Presentació, aprovació, informació de diferents aspectes | presencial | 1 per trimestre |

* 1. [**Pla d’actuació en cas de detectar un possible cas de COVID-19**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark28)

La persona responsable de la coordinació i la gestió de la COVID- 19 al centre és la directora. El centre educatiu introduirà les dades del grup de convivència estable del centre a l’aplicació Traçacovid i mantindrà tota la informació actualitzada en aquesta aplicació

Davant d’una persona que comença a desenvolupar símptomes compatibles amb la COVID-19:

* Se’l portarà a un espai separat d’ús individual (espai fotocopiadora),
* Se li col·locarà una mascareta quirúrgica (tant a la persona que ha iniciat símptomes com a la persona que quedi al seu càrrec),
* Es contactarà amb la família de forma immediata per tal que vingui a buscar l’infant,
* En cas de presentar símptomes de gravetat es trucarà al 061.
* L’escola contactarà amb el servei territorial d’Educació per informar de la situació i a través d’ells amb el servei de salut pública.

La família o la persona amb símptomes haurà de contactar amb el seu CAP de referència per valorar la situació i fer les actuacions necessàries. Si es decideix realitzar un PCR per a SARS-CoV-2, l’infant i la família amb qui conviu hauran d’estar en aïllament al domicili fins conèixer-ne el resultat. En cas que finalment es confirmi el cas, Salut Pública serà l’encarregada de la identificació, aïllament i seguiment dels contactes estrets.

|  |  |  |  |  |
| --- | --- | --- | --- | --- |
| Casos potencials | Espai habilitat per a l’aïllament | Persona responsable de reubicar l’alumne i custodiar-lo fins que el vinguin a buscar | Persona responsable de trucar a la família | Persona responsable de comunicar el cas als Serveis Territorials |
|  | Aula polivalent | Docent del grup estable o docent que el té a l’aula en el moment de la detecció. | Tutora  | tutora |

* 1. [**Seguiment del pla**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark29). Gestió de casos (*falta concretar*)

|  |  |  |  |  |
| --- | --- | --- | --- | --- |
| Alumnat | Dia i hora de la detecció | Explicació del protocol seguit i observacions 1  | Persona de salut amb qui es manté el contacte i centre d’atenció primària | Persona referent del centre pels contactes amb salut 2  |
|  |  |  |  |  |

1 Incloure el nom de la persona que ha fet les actuacions i el nom del familiar que l’ha vingut a buscar.

2 Mantindrà el contacte i farà el seguiment del cas.

|  |
| --- |
| RESPONSABLE |
| POSSIBLES INDICADORS |
| PROPOSTES DE MILLORA TRIMESTRALS |

**3. CONCRECIONS PER A L’EDUCACIÓ INFANTIL**

 **3.1. Pla d’acollida de l’alumnat.**

En cas de confinar alumnes d'educació infantil, l’equip docent farem una proposta pedagògica que, en la mesura del possible, permeti a l'alumnat treballar amb la màxima autonomia possible i prendre iniciatives. Aquest material s'haurà de lliurar a l'alumnat en el moment de confinar el grup perquè pugui anar fent tasques a casa.

Es valorarà la possibilitat de fer petits projectes que puguin fer des de casa, investigacions, reptes, etc., relacionats amb el moment maduratiu de l'alumne o alumna i que les estones en què es connecta amb el mestre o la mestra serveixin per explicar com se senten, què han fet, explicar contes, etc.

 **3.2. Pla de treball del centre educatiu en confinament.**

|  |  |  |  |  |
| --- | --- | --- | --- | --- |
| Nivell educatiu | Mètode de treball i recursos didàctics previstos | Mitjà i periodicitat del contacte amb el grup classe | Mitjà i periodicitat del contacte individual amb l’alumne | Mitjà i periodicitat de contacte amb la família |
| P3 | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet *(caldria valorar-ho)* | -Correu electrònic (regularment)-Videotrucades |
| P5 | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet *(caldria valorar-ho)* | -Correu electrònic (regularment)-Videotrucades |

 **4.** [**CONCRECIONS**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark33) **PER A L’EDUCACIÓ PRIMÀRIA**

 **4.1.** [**Pla de treball del centre educatiu en confinament**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark34)

Treball amb el *Classroom*, dins del GSuite.

El professorat farà el seguiment pedagògic i, en el cas que sigui necessari, telefònic, de l'alumnat que està treballant a casa, per garantir el seu benestar emocional.

Durant els dies que duri el confinament cal assegurar el treball i el contacte amb les diferents persones especialistes (anglès, música i educació física) amb propostes pròpies de cada àrea.

|  |  |  |  |  |
| --- | --- | --- | --- | --- |
| Nivell educatiu | Mètode de treball i recursos didàctics previstos | Mitjà i periodicitat del contacte amb el grup classe | Mitjà i periodicitat del contacte individual amb l’alumne | Mitjà i periodicitat de contacte amb la família |
| 3r | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet, 1 vegada a la setmana. | -Correu electrònic (regularment)-Videotrucades |
| 4t | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet, 1 vegada a la setmana.  | -Correu electrònic (regularment)-Videotrucades |
| 5è | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet, 1 vegada a la setmana. | -Correu electrònic (regularment)-Videotrucades |
| 6è | -Propostes setmanals a la web de l’escola.-Recursos educatius a la web. | Videotrucades amb l’aplicació Google Meet, 2 vegades a la setmana | Videotrucades amb l’aplicació Google Meet  | -Correu electrònic (regularment)-Videotrucades |

 **4.2.** [**Organització de la ZER**](file:///C%3A%5CUsers%5CPcs%5CDownloads%5CINDEX%20PLA%20D%27OBERTURA.docx#_bookmark35)

Des de la ZER farem un treball en xarxa, mantenint les coordinacions de les direccions de les 5 escoles i entre la tutora amb les mestres itinerants a través de diferents canals de comunicació: videotrucades, trucades telefòniques, correu electrònic i grups de *Watsapp.*

**ANNEXOS**

1. **BIBILIOGRAFIA**

Aquest Pla d’Organització ha estat elaborat en base els següents documents:

* Pla d’actuació per al curs 2021-2022 per a centres educatius en el marc de la pandèmia. Departaments d’Educació i Salut. (actualització de 30-08-2021).
* Instruccions per al curs 2021-2022 per als centres educatius de Catalunya. Generalitat de Catalunya. Departament d’Educació.
* Especificacions sobre el Pla d'actuació per al curs 2020-2021 per a centres educatius en el marc de la pandèmia per covid-19 en relació amb les activitats extraescolars i les colònies i sortides escolars. 25-03-2021.
* Orientacions sobre ventilació en els centres educatius en el marc de la covid-19. 11- 01-2021.
* Gestió de casos Covid-19 als centres educatius per al curs 2021-2022. 03-09-2021.
* ORDRE EDU/119/2021, de 28 de maig, per la qual s'estableix el calendari escolar del curs 2021-2022 per als centres educatius no universitaris de Catalunya.
1. **LLISTA DE COMPROVACIÓ DE SÍMPTOMES PER A LES FAMÍLIES**